gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4963, del 10-03-2005 (2005/2258)

Notificació a Milagros Castro Castro. Expedient número V-RACNU-024/2004.
------------------------------------------------------------------------

### Dades del document

Número de DOGV
:   4963

Data del DOGV
:   10-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/2258


Organisme emissor
:   Institut Valencià d'Habitatge, SA

Tipus de document
:   Anunci

Notificació a Milagros Castro Castro. Expedient número V-RACNU-024/2004. [2005/Q2258]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que s'indiquen, la proposta de resolució de l'expedient de resolució administrativa de contracte en compravenda per no utilitzar els habitatges com a domicili habitual i permanent.
  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA, a l'avinguda de la Plata, número 50, baixos, de València, en horari de 09.00 a 13.00 hores, de dilluns a divendres, excepte festius, i disposen d'un termini, a tal fi, de 15 dies hàbils.
  
Expedient: V-RACNU-024/2004
  
Adjudicatària: Milagros Castro Castro
  
Codi de l'habitatge: 2392808705
  
Adreça: Poeta Llorente, núm. 6, pta. 1
  
Població: Puig
  
Règim de cessió: compravenda
  
Data proposta de resolució: 20.01.2005
Diari Oficial de la Generalitat Valenciana


Sumari del DOGV 5123, del 27-10-2005 (2005/11593)

Informació pública del projecte d'urbanització de les unitats d'execució A-24, A-25 i A-26 del vigent Pla General d'Ordenació Urbana.
-------------------------------------------------------------------------------------------------------------------------------------

### Dades del document

Número de DOGV
:   5123

Data del DOGV
:   27-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11019


Organisme emissor
:   Ajuntament de Borriana

Tipus de document
:   Anunci

Informació pública del projecte d'urbanització de les unitats d'execució A-24, A-25 i A-26 del vigent Pla General d'Ordenació Urbana. [2005/M11511]  
L'Alcaldia Presidència, el 4 d'agost de 2005, ha resolt:   
Sotmetre a informació pública el projecte d'urbanització de les unitats d'execució A-24, A-25 i A-26 del vigent Pla General d'Ordenació Urbana, presentat per a la seua aprovació en aquest Ajuntament per la mercantil Urbacon Levante, SL (Registre d'Entrada 8.133), com a agent urbanitzador del programa d'actuació integrada per al desenvolupament de la citades unitats d'execució del Pla General d'Ordenació Urbana d'aquesta ciutat.   
La informació pública es farà efectiva mitjançant el seu anunci en edictes publicats en un diari d'informació general, editat a la Comunitat Valenciana, i en el Diari Oficial de la Generalitat Valenciana, amb advertència de la possibilitat de formular-hi al·legacions durant el termini de 20 dies hàbils comptadors des de la publicació de l'anunci en el DOGV, tot això de conformitat amb el que disposa l'article 53, en relació amb l'article 46, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i l'article 139 del Reglament de Planejament de la Comunitat Valenciana, aprovat per Decret 201/1998, de 15 de desembre.  
Durant tot el procediment pot ser objecte de pública consulta en el Negociat d'Urbanisme d'aquest Ajuntament el referit projecte d'urbanització.  
Burriana, 29 de setembre de 2005.. L'alcalde: Alfonso Ferrada Gómez.
Diari Oficial de la Generalitat Valenciana


Sumari del DOGV 5000, del 06-05-2005 (2005/4788)

Informació pública de la protocol·lització del programa d'actuació urbanística de la unitat d'actuació número 17 del PGMOU de Sagunt. (Exp. 22/2004).
-----------------------------------------------------------------------------------------------------------------------------------------------------

### Dades del document

Número de DOGV
:   5000

Data del DOGV
:   06-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4788


Organisme emissor
:   Agrupació d'Interés Urbanístic Ua 17 de Sagunt

Tipus de document
:   Anunci

Informació pública de la protocol·lització del programa d'actuació urbanística de la unitat d'actuació número 17 del PGMOU de Sagunt. (Exp. 22/2004). [2005/A4788]
  
Amb data 14 d'abril de 2005, ha sigut protocol·litzat per José Juan Sánchez Sanchis i Diego Cuadrado Gil, en nom i representació de l'Agrupació d'Interés Urbanístic UA 17 de Sagunt, amb el número de protocol 907, davant del notari de Sagunt Francisco Blanco Moreno, avinguda 9 d'Octubre, 44-B-1r, Port de Sagunt, el programa per al desenvolupament de la unitat d'actuació número 17 del Pla General Municipal d'Ordenació Urbana (PGMOU) de Sagunt, adjuntant-s'hi l'alternativa tècnica, el pla de reforma interior de millora, el projecte d'urbanització i els plànols del programa; tot això per a la seua exposició pública durant el termini de 20 dies hàbils comptadors des de la publicació de l'edicte en el Diari Oficial de la Generalitat Valenciana. A l'Ajuntament de Sagunt, on se n'ha depositat un altre exemplar amb data 11 d'abril de 2005, es poden, així mateix, consultar les al·legacions derivades de la documentació.
  
Tot això a fi que les persones titulars afectades, com a propietàries de sòl inclòs dins de l'esmentada unitat d'execució, durant l'esmentat període i si així ho desitgen, puguen anar a la dita Notaria per a conéixer els detalls i avantatges de l'esmentat projecte i presentar, si ho consideren convenient, les al·legacions o alternatives tècniques que consideren oportunes o convenients.
  
Cosa que comuniquem en compliment dels requisits legals exigits per a la informació pública, establits en l'article 46 de la Llei Reguladora de l'Activitat Urbanística de la Comunitat Valenciana.
  
Així mateix, es fa constar que, amb caràcter previ a la publicació oficial del present anunci, se n'ha remés un avís a les persones que figuren en el cadastre com a propietàries de les finques incloses dins de l'àmbit de programació. La present publicació compleix els efectes establits en l'article 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 5154, del 14-12-2005 (2005/13014)

Informació pública de la declaració d'interés comunitari relativa a ampliació i reforma d'estació de servei (expedient 2005/0620), al terme municipal de Santa Magdalena de Pulpis.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5154

Data del DOGV
:   14-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13645


Organisme emissor
:   Conselleria de Territori i Habitatge

Tipus de document
:   Anunci

Informació pública de la declaració d'interés comunitari relativa a ampliació i reforma d'estació de servei (expedient 2005/0620), al terme municipal de Santa Magdalena de Pulpis. [2005/X13396]
  
La mercantil Zaragoza Puig e Hijos, SL, ha sol·licitat la declaració d'interés comunitari per a una atribució d'ús i aprofitament a sòl no urbanitzable, relativa a l'ampliació i la reforma de l'estació de servei (expedient 2005/0620), al terme municipal de Santa Magdalena de Pulpis, ubicada al polígon 10, parcel·les 254 i 255, carretera N-340 km. 1032.
  
De conformitat amb el que disposa l'article 37.2.a) de la Llei 10/2004, de 9 de desembre, de la Generalitat Valenciana, sobre sòl no urbanitzable, una vegada admesa a tràmit la sol·licitud, s'obri informació pública durant el termini de vint dies hàbils, comptadors a partir de l'endemà de la publicació del present anunci en el Diari Oficial de la Generalitat Valenciana, en el qual els interessats poden consultar l'expedient de Declaració d'interés comunitari, i formular per escrit les observacions que estimen pertinents, a les oficines del Servei Territorial de Planificació i Ordenació del Territori de la Conselleria de Territori i Habitatge, av. del Mar núm. 16, planta primera, de Castelló.
  
Fet que es fa públic perquè en prengueu coneixement.
Diari Oficial de la Generalitat Valenciana


Sumari del DOGV 5078, del 25-08-2005 (2005/9003)

Notificació de la liquidació girada en concepte de sanció de joc dictada a l'expedient nº 23/04, a Com. Fiestas Pla-Asilo Hospital.
-----------------------------------------------------------------------------------------------------------------------------------

### Dades del document

Número de DOGV
:   5078

Data del DOGV
:   25-08-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/9003


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de la liquidació girada en concepte de sanció de joc dictada a l'expedient nº 23/04, a Com. Fiestas Pla-Asilo Hospital. [2005/9003]
  
S'ha intentat la notificació expressa a cada un dels interessats que s'indica i com que no s'ha pogut practicar, d'acord amb el que disposa l'article 59.4 de la Llei 30/92, de 26 de novembre, reguladora del Procediment Administratiu Comú, per mitjà del present anunci es notifica a les persones que a continuació s'esmenten, les liquidacions girades en concepte de sancions de joc, com a conseqüència dels expedients de sanció de referència i pels imports que s'indiquen.
  
El termini per a l'ingrés en període voluntari és el següent:
  
- Si este anunci es publica en la primera quinzena del mes: fins al dia 20 del mes posterior, o, si este no fóra hàbil, fins a l'immediat hàbil següent.
  
- Si és publicat en la segona quinzena: fins al dia 5 del segon mes posterior o, si este no fóra hàbil, fins a l'immediat hàbil següent.
  
Interessat: Com. Fiestas Pla-Asilo Hospital
  
NIF: I05743344
  
Exp.: 23/04
  
Liq. Tècnica: 03/04/AC/300130
  
Import: 9.000 euros
  
Així mateix, es comunica als interessats que contra les liquidacions mencionades podran interposar, en el termini de quinze dies hàbils, comptats a partir del següent al de la publicació, recurs de reposició davant d'esta oficina o reclamació economicoadministrativa davant el Tribunal Econòmic Administratiu Regional de València, sempre que no impliquen qüestionar la resolució que ha originat la seua creació ja que en la dita resolució ja s'ha donat la via de recurs procedent.
Diari Oficial de la Generalitat Valenciana


Sumari del DOGV 5084, del 02-09-2005 (2005/9828)

Informació pública de l'estudi de detall de la unitat d'execució del sector 5-B.
--------------------------------------------------------------------------------

### Dades del document

Número de DOGV
:   5084

Data del DOGV
:   02-09-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9828


Organisme emissor


Tipus de document
:   Anunci

Informació pública de l'estudi de detall de la unitat d'execució del sector 5-B. [2005/F9828]
  
L'Alcaldia Presidència en funcions, mitjançant la Resolució d'Alcaldia número 1990/2005, de data 24 d'agost de 2005, ha acordat sotmetre a informació pública per un termini de 20 dies hàbils, l'estudi de detall de la unitat d'execució denominada Sector 5-B, enclavada en el Sector 5-A platja Nord de Puçol, presentat per l'Associació Recreativa Campista de Puçol i elaborat per l'arquitecta Teresa López Oroval.
  
Durant la informació pública la documentació presentada romandrà exposada al Departament d'Urbanisme de l'Ajuntament de Puçol. Qualsevol interessat podrà comparèixer a l'Ajuntament i consultar la documentació que integra la proposta d'estudi de detall, així com formular, si és el cas, al·legacions, dins del termini indicat en el paràgraf anterior i en els termes que establix el punt 4 de l'article 46 de l'esmentat text legal.
  
Tal acord, a tenor de l'article 57.1.B) de la Llei Reguladora de l'Activitat Urbanística, comporta la suspensió del procediment d'atorgament de llicències urbanístiques en la zona afectada per la dita actuació.
  
De conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la present informació pública s'efectua per als interessats que siguen desconeguts, dels que s'ignore el lloc de notificació o intentada aquesta, no s'haguera pogut practicar als efectes de remetre avís amb el contingut d'aquest anunci als titulars de drets que figuren en el cadastre, segons el que preveu el article 46.3 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 5149, del 05-12-2005 (2005/13543)

Informació pública del programa amb estudi de detall, modificació del projecte d'urbanització i del projecte de reparcel·lació de l'àrea de repartiment 55 del pla general.
---------------------------------------------------------------------------------------------------------------------------------------------------------------------------

### Dades del document

Número de DOGV
:   5149

Data del DOGV
:   05-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13920


Organisme emissor
:   Ajuntament d'Elx

Tipus de document
:   Anunci

Informació pública del programa amb estudi de detall, modificació del projecte d'urbanització i del projecte de reparcel·lació de l'àrea de repartiment 55 del pla general. [2005/F13183]
  
Pel Decret del tinent d'alcalde d'Urbanisme (delegació Decret 08.04.2004), de data 17 de novembre de 2005, s'ha resolt:
  
Primer. Sotmetre a informació pública, durant 20 dies, el programa amb estudi de detall, modificació del projecte d'urbanització i del projecte de reparcel·lació de l'àrea de repartiment 55 del pla general, redactat per aquest ajuntament, i remetre els avisos preceptius als titulars cadastrals.
  
La present informació pública té caràcter de concurs públic simultani per a la selecció de l'urbanitzador. S'hi podran presentar alternatives tècniques i al·legacions durant 20 dies comptadors des de la publicació de l'edicte en el Diari Oficial de la Generalitat Valenciana. Les proposicions jurídiques i econòmiques podran presentar-se durant els cinc dies següents al venciment del termini anterior.
  
L'acte d'obertura de pliques se celebrarà en la data hàbil següent a la conclusió del termini per a presentar-les.
  
Segon. Notificar el contingut del present acte als propietaris afectats per l'actuació.
  
Tercer. Publicar l'edicte en el Diari Oficial de la Generalitat Valenciana i en un diari d'informació general editat a la Comunitat Valenciana.
  
Quart. Demanar al registrador de la Propietat el certificat de titularitat i càrregues de les finques incloses en la unitat de reparcel·lació.
  
L'expedient complet estarà exposat al públic durant el termini mencionat en el Servici Jurídic d'Urbanisme.
Diari Oficial de la Generalitat Valenciana


Sumari del DOGV 5000, del 06-05-2005 (2005/4513)

Resolució de 15 de març de 2005, de la Unitat Territorial d'Energia, relativa a la informació pública per a l'autorització administrativa de l'expedient ATLINE 2004/819.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5000

Data del DOGV
:   06-05-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/4513


Organisme emissor
:   Conselleria d'Infraestructures i Transport

Tipus de document
:   Anunci

Resolució de 15 de març de 2005, de la Unitat Territorial d'Energia, relativa a la informació pública per a l'autorització administrativa de l'expedient ATLINE 2004/819. [2005/F4513]
  
Als efectes que establixen el Reial Decret 1955/2000, d'1 de desembre (BOE de 27.12.2000), sobre normes per a l'atorgament d'autorització administrativa en matèria d'instal·lacions elèctriques i l'article 52 i 53 de la Llei 54/1997, de 27 de desembre, del Sector Elèctric (BOE de 28.11.1997) i l'article 4t de la Llei 2/1989, de 3 de març (DOGV de 08.03.1989), sobre Impacte Ambiental, se sotmet a informació pública la instal·lació elèctrica les característiques principals de la qual s'indiquen a continuació:
  
Peticionari: Iberdrola Distribución Eléctrica, SAU.
  
Lloc on s'establirà la instal·lació: termes municipals de Castelló de la Ribera, Xàtiva i la Llosa de Ranes.
  
Origen: S.T. Vilanova.
  
Final: voltants de la partida de la Serreta.
  
Tipus: línia aèria de mitjana tensió per a subministrament als consumidors.
  
Característiques principals:
  
Núm. d'exp.: ATLINE/2004/819/46.
  
Tipus: aèria.
  
Tensió: 20 kV.
  
Longitud total: 5.470 m.
  
Longitud aèria: 5.470 m.
  
Pressupost: 122.339 euros.
  
La qual cosa es fa pública perquè puga ser examinat el projecte de la instal·lació en este Servici Territorial d'Energia, situat al carrer de Gregorio Gea, 27, de València, i formular-s'hi les al·legacions (per duplicat) que es consideren oportunes, en el termini de 20 dies, comptadors a partir de l'endemà de la publicació d'este anunci.
  
S'adjunta la relació d'interessats, béns i drets afectats.
Diari Oficial de la Generalitat Valenciana


Sumari del DOGV 5050, del 15-07-2005 (2005/7805)

Notificació a Manuel Solana Sanz. Expedient número 2002/90/92.
--------------------------------------------------------------

### Dades del document

Número de DOGV
:   5050

Data del DOGV
:   15-07-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/7805


Organisme emissor
:   Conselleria d'Infraestructures i Transport

Tipus de document
:   Anunci

Notificació a Manuel Solana Sanz. Expedient número 2002/90/92. [2005/M7805]
  
Atés que no s'ha pogut notificar a Manuel Solana Sanz, en el domicili conegut per esta administració, la Resolució del cap del Servici de Gestió de Ports, de 17 de maig de 2005, corresponent a l'expedient: 2002/90/92. D'acord amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, es fa públic el text íntegre de l'esmentada resolució perquè el present anunci servisca de notificació de l'anterior.
  
Vist l'expedient de referència, corresponent a la liquidació per tarifa portuària G5 número 7226957509268, practicada a Manuel Solana Sanz.
  
Atés que, a petició de l'interessat, en data 5 de setembre de 2002, este servici va resoldre suspendre el cobrament de la dita liquidació, i va estimar garantia suficient l'aval aportat, i va remetre la còpia d'eixa documentació als Servicis Territorials a Alacant de la Conselleria d'Economia, Hisenda i Ocupació.
  
Atés que, segons el sistema d'informació que gestiona la Conselleria d'Economia, Hisenda i Ocupació, la liquidació figura paralitzada des del 10 de setembre de 2002.
  
Atés que ha transcorregut un ampli termini des que finalitzara la via administrativa de recursos.
  
Atés que no hi ha constància en este servici de la interposició de recurs contenciós administratiu contra la dita resolució, resolc:
  
Primer
  
Acordar l'alçament de la suspensió de la liquidació número 9376200033891.
  
Segon
  
Comunicar la present resolució als Servicis Territorials a Alacant de la Conselleria d'Economia, Hisenda i Ocupació, als efectes oportuns.
  
Esta resolució no posa fi a la via administrativa i contra la qual pot interposar-se recurs d'alçada davant del conseller d'Economia, Hisenda i Ocupació en el termini de 15 dies, comptadors des de l'endemà de la data de notificació de la present, sense perjuí de la utilització de qualsevol altre recurs que s'estime oportú.
  
València, 17 de maig de 2005.- El cap del Servici de Gestió de Ports: José L. Martínez Zahonero.
Diari Oficial de la Generalitat Valenciana


Sumari del DOGV 5094, del 16-09-2005 (2005/10023)

Licitació número CTCM-05/32. Redacció de projectes, direcció, estabilització de fatxades i execució del derrocament de l'immoble siti a la plaça de l'Arbre, 2, al barri del Carme (València).
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5094

Data del DOGV
:   16-09-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/10405


Data del document
:   05-09-2005

Organisme emissor
:   Institut Valencià d'Habitatge, SA

Tipus de document
:   Anunci

Descriptors 

:   * edifici
    * contracte d'obres
    * licitació
    * indústria de la construcció

Licitació número CTCM-05/32. Redacció de projectes, direcció, estabilització de fatxades i execució del derrocament de l'immoble siti a la plaça de l'Arbre, 2, al barri del Carme (València). [2005/M10035]
  
Objecte: redacció de projectes, direcció, estabilització de fatxades i execució del derrocament de l'immoble siti a la plaça de l'Arbre, 2, al barri del Carme a València. Expedient d'obres: UA05 05/95.
  
Pressupost de licitació: 162.671,57 euros. IVA exclòs.
  
Termini d'execució: dos mesos.
  
Classificació requerida: no cap.
  
Termini de presentació de proposicions: 15 dies naturals, a comptar des de l'endemà a la publicació del present anunci, finalitzant el termini a les 14.00 hores de l'últim dia del còmput, o a les 14.00 hores del dia següent hàbil, quan l'últim dia de termini coincidisca en dissabte, diumenge o dia festiu en la localitat on s'ubique el lloc de presentació de sol·licituds.
  
Lloc de presentació: personalment en el registre de l'Institut Valencià d'Habitatge, SA, siti a València, carrer d'En Bou, números 9 i 11.
  
Documents d'interés per als licitadors: l'examen dels expedients, podrà realitzar-se a València carrer d'En Bou, número 9, els dies d'oficina, de 09.00 a 14.00 hores, o a través de la pàgina web de l'IVVSA: www.ivvsa.es. Consultes juridicoadministratives, telèfon 19 008 05 79, i consultes tècniques, telèfon 92 031 23 10.
  
L'import d'este anunci serà per compte de les empreses adjudicatàries.